CELEX: 62021TN0231
Language: sl
Date: 2021-04-30 00:00:00
Title: Zadeva T-231/21: Tožba, vložena 30. aprila 2021 – Praesidiad/EUIPO – Zaun (Post)

12.7.2021   
            
            
               SL
            
            
               Uradni list Evropske unije
            
            
               C 278/50
            
         
      Tožba, vložena 30. aprila 2021 – Praesidiad/EUIPO – Zaun (Post)
      (Zadeva T-231/21)
      (2021/C 278/70)
      Jezik postopka: angleščina
      
         Stranke
      
      
         Tožeča stranka: Praesidiad Holding (Zwevegem, Belgija) (zastopnika: M. Rieger-Janson in D. Op de Beeck, odvetnika)
      
         Tožena stranka: Urad Evropske unije za intelektualno lastnino (EUIPO)
      
         Druga stranka v postopku pred odborom za pritožbe: Zaun Ltd (Wolverhampton, Združeno kraljestvo)
      
         Podatki o postopku pred EUIPO
      
      
         Imetnik spornega modela: tožeča stranka pred Splošnim sodiščem
      
         Zadevni sporni model: model Evropske unije št. 127 204-0001 (Post)
      
         Izpodbijana odločba: odločba tretjega odbora za pritožbe pri EUIPO z dne 15. februarja 2021 v zadevi R 2068/2019-3
      
         Tožbeni predlogi
      
      Tožeča stranka Splošnemu sodišču predlaga, naj:
      
                  —
               
               
                  izpodbijano odločbo razveljavi;
               
            
                  —
               
               
                  ohrani v veljavi odločbo oddelka za ničnost pri EUIPO z dne 19. julija 2019 o zavrnitvi zahteve za razglasitev ničnosti spornega modela;
               
            
                  —
               
               
                  EUIPO (in drugi stranki v postopku pred EUIPO, če bo intervenirala v tem postopku, kot intervenientki) naloži plačilo stroškov postopka in stroškov imetnika modela.
               
            
         Navajani tožbeni razlogi
      
      
                  —
               
               
                  Odbor za pritožbe je napačno uporabil sodbo v zadevi DOCERAM pri svoji razlagi člena 8(1) Uredbe Sveta (ES) št. 6/2002, ker ni pravilno opredelil proizvoda;
               
            
                  —
               
               
                  odbor za pritožbe je napačno uporabil sodbo v zadevi DOCERAM pri svoji razlagi člena 8(1) Uredbe Sveta (ES) št. 6/2002, ker ni upošteval dokazov o obstoju objektivnih okoliščin, iz katerih so razvidni drugi preudarki kot tehnična funkcija.
               
            
                  —
               
               
                  odbor za pritožbe je napačno uporabil sodbo v zadevi DOCERAM pri svoji razlagi člena 8(1) Uredbe Sveta (ES) št. 6/2002, ker ni uporabil preizkusa objektivnih okoliščin in je namesto tega navedel, da bi bilo treba predložiti subjektivni dokaz o okoliščinah v zvezi z modelom;
               
            
                  —
               
               
                  odbor za pritožbe v nasprotju s členom 62 Uredbe Sveta (ES) št. 6/2002 ni navedel razlogov za to, da so bili dokazi imetnika modela zavrnjeni kot neupoštevni in/ali nepodprti;
               
            
                  —
               
               
                  odbor za pritožbe je napačno štel, da dokazno breme nosi imetnik modela, ne pa vlagatelj zahteve za razglasitev ničnosti.